Prakovce

Prakovce je obec na Dolnom Spiši na Slovensku v okrese Gelnica.

 Polohopis 
 Časti obce 
Sídlisko Breziny (Ortváň) a Sídlisko SNP, Za čurinku, Pánska štvrť(za traťou), Gelnická dolina, Malé domky, Prakovská dolina

 Vodné toky 
 Rieka Hnilec
 Hrelíkov potok
 Zimná voda potok

 Dejiny 
Prakovce s počtom obyvateľov 3 400 boli niekedy centrom Hnileckej doliny. Súviselo to s umiestnením Závodov ťažkého strojárstva, ktoré zamestnávali do troch tisíc ľudí žijúcich v Hnileckej doline. Konverziou zbrojárskeho priemyslu po roku 1989 sa dostal závod do likvidácie, čo malo za následok zrušenie pracovných miest. Tento stav sa podpísal pod zhoršovanie ekonomicko-sociálnych podmienok obyvateľov obce. Miera nezamestnanosti  dosiahla hranicu  30%. Zhoršovaním životnej úrovne sa znižoval záujem ľudí o spoločenské dianie v obci. Aj napriek tomu pôsobí v obci niekoľko komunitných organizácii a skupín, ktoré svojou činnosťou napomáhajú kultúrnemu, športovému, spoločenskému  rozvoju obce. Jednou z komunít v obci sú aj Rómovia, ktorých počet sa v obci neustále zvyšuje.

Obec uvítala  možnosti ponúkané programom TVOJ SPIŠ pri hľadaní spôsobov ako uľahčiť zložitú situáciu občanov a zlepšiť životné podmienky Rómov. Prakovce sa stali súčasťou programu TVOJ SPIŠ v máji 2003. 

V rámci 4. grantového kola boli podporené projekty bývania Rómov v častiach obce Kolónia 5 a 197, vybudovania osvetlenia tenisového kurtu, ako podnikateľskej aktivity OZ Športový klub Prakovce a  rekonštrukcie budovy v areáli futbalového štadióna. Zároveň bol schválený projekt zriadenia Komunitného rozvojového a servisného centra, ktorý sa má stať hybnou pákou aktivity obyvateľov obce v prospech ich samých ako aj v prospech obce ako celku.

 Obyvateľstvo 
Sčítanie obyvateľov r. 2011:

 Národnosť Muži Ženy Spolu Slovenská  1 578  1 663  3 241 Maďarská  2  2  4 Rómska  47  53  100 Rusínska  0  1  1 Ukrajinská  5  8  13 Česká  8  4  12 Nemecká  1  1  2 Poľská  0  2  2 Iné  29  11  40 Spolu  1 670  1 745  3 415

Zdroj údajov: Štatistický úrad Slovenskej republiky

Najväčšia obec v okrese Gelnica.

 Kultúra a zaujímavosti 
 Pamiatky 
 Rímskokatolícky kostol sv. Ľudmily, trojloďová neorománska stavba s polygonálne ukončeným presbytériom a predstavanou vežou z roku 1900. Interiér je plochostropý, nesený liatinovými stĺpmi. Nachádza sa tu oltár s obrazom sv. Ľudmily od V. Madarásza z roku 1882. Ostatné zariadenie kostola je z prvej polovice 20. storočia. Fasády sú členené opornými pilermi, pod rímsami sa nachádza oblúčkový vlys. Veža s bifóriami je ukončená ihlancovou helmicou. 

 Hudba 
V Prakovciach pôsobí Dychová hudba Prakovčanka na čele s dirigentkou Vierou Vojtilovou. Je to profesionálna hudba zložená najmä z mladých hudobníkov, ktorí svojim talentom dokážu spríjemniť divácku chuť na počúvanie hudby, ktorú DH hrá.

 Folklor 
V obci tiež pôsobí aj DFSS(Dievčenský Folklórny Spevacky Subor) Kloptaň a DFS(Detský Folklórny subor) Vánok pod vedením Zuzany Koscelanskej ktorá je vedúca oboch súborov ktoré sú neodmysliteľnou súčasťou obce s nepretržitou 40 ročnou činnosťou v obci udrzuju Slovenské tradicie. Súčasťou oboch súborov je ľudová hudba Prakovčan ktorej primášom je Vladimír Lenkey.

 Školstvo 
náhľad|SOŠ Prakovce
 Základná škola s materskou školou Prakovce, 
 Stredná odborná škola, Prakovce 282
 Spojená škola s organiz. zložkami OUI, ŠZŠ a Praktickou školou

 Osobnosti obce 
 Rodáci 
 Martin Homza (* 1967), historik, profesor na Katedre slovenských dejín Filozofickej fakulty Univerzity Komenského 
 Jozefína Obšitníková (* 1952), bývalá politička
 Karl Slover (* 1918 – † 2011), rodným priezviskom Koszický pred emigráciou do USA, americký herec

 Referencie 

 Iné projekty 

 Externé odkazy 



Kategória:Obce okresu Gelnica